
JUHISED PAKKUJALE

1. Üldandmed

1.1. Hankija nimi ja andmed:
Narva linna Arhitektuuri- ja linnaplaneerimise Amet, registreerimiskood 75029820, Peetri plats 5, 20308 NARVA, Ida-Viru Maakond 

1.2. Riigihanke eest vastutav isik:
Anne Hallik, Narva linna peaarhitekt, tel: 35 99058, faks: 35 99051,   e-post: anne.hallik@narvaplan.ee  
1.3. Riigihanke nimetus:
Narva linna üldplaneeringu ja keskkonnamõjude strateegilise hindamise koostamine
1.4. Hankemenetluse liik:
avatud hankemenetlus
1.5. Rahastamisallikad:
Narva linna eelarve

1.6. Riigihanke jaotamine osadeks:
Ostja ei ole jaotanud hanget osadeks

1.7. Hankija teeb ettepaneku esitada pakkumusi vastavalt hanketeates ja hankedokumentides sisalduvatele tingimustele

1.8. Alternatiivsete ja osaliste pakkumuste esitamine ei ole lubatud

1.9. Pakkuja kannab kõik pakkumuse ettevalmistamisega ning esitamisega seotud kulud

1.10. Hanke dokumendid (edaspidi PKD) on: 

· Käesolev PKD koos kõikide lisadega (vt sisukord);

· Kõik enne pakkumuste esitamise tähtpäeva pakkujale saadetud dokumendid, millega on muudetud või selgitatud PKD nõudeid. PKD osad täiendavad üksteist ja moodustavad tervikliku aluse pakkumuse koostamiseks. Ükskõik millises dokumendis märgitud nõue on pakkujale siduv.

1.11. Konfidentsiaalsus:  
Ostja ei avalikusta pakkujatelt saadud informatsiooni, kui õigusaktides ei ole sätestatud teisiti
2. Pakkuja kvalifitseerimise tingimused ning informatsioon ja dokumendid, mis tuleb esitada kvalifikatsiooni hindamiseks 
2.1. Pakkujale esitatavad üldised nõuded ja nõutavad dokumendid

2.1.1. Pakkuja on maksevõimeline, tema vara ei ole sekvesteeritud ja tema suhtes ei ole algatatud likvideerimismenetlust ega tehtud pankrotiotsust. Pakkuja esitab PKD lisas 1 toodud vormi II kohase kinnituse.

2.1.2. Pakkuja on pakkumiste esitamise ajaks täitnud kõik oma kohustused riiklike maksude osas. Pakkuja esitab Maksu- ja Tolliameti tõendi riiklike maksude tasumise kohta (tõend peab olema väljastatud mitte varem, kui 20 päeva enne pakkumuste esitamise tähtaega) Pakkuja esitab PKD lisa 1 vormi V kohase kinnituse ning kirjaliku nõusoleku vastava järelepärimise tegemiseks Maksu- ja Tolliametile ja muule õiguspädevale institutsioonile koos andmetega viimasel kolmel kalendriaastal oma töötajate eest tasutud sotsiaalmaksu kohta.

2.1.3. Pakkuja on viimase kolme aasta jooksul täitnud nõuetekohaselt kõik riigihangete teostamiseks sõlmitud hankelepingud. Pakkuja esitab PKD lisa 1 vormi II kohase kinnituse. 
2.1.4. Esitada kehtiv väljavõte äriregistri B-kaardist.
2.1.5. Pakkuja põhjalik tutvustus, milles on muu hulgas esitatud äriühingu struktuur, kvaliteedisüsteemi kirjeldus, juhtimis- ja tööpõhimõtted, põhitöökohaga töötajate arv ja muu pakkuja arvates tema tehnilise kvalifikatsiooni kindlakstegemise seisukohalt oluline informatsioon. 
2.2. Pakkujale esitatavad nõuded erialases ja äriregistris registreerimise kohta ja nõutavad dokumendid. 

2.2.1. Pakkuja, kes peab oma asukohamaa seaduste kohaselt olema registreeritud äriregistris, esitab registrikaardi koopia või väljatrüki.

2.2.2. Pakkujal või allhankijal peab olema majandustegevuse registris projekteerimistööde  tegemise õiguse registreering ning ta esitab sellekohase registreerimistunnistuse koopia või väljatrüki.

2.3. Pakkuja majanduslikule seisundile esitatavad tingimused ja nõutavad dokumendid

2.3.1. Pakkuja viimase kolme majandusaasta keskmine netokäive peab olema vähemalt 10 (kümme) miljonit krooni. Pakkuja esitab väljavõtte oma viimase kolme majandusaasta netokäibe kohta (auditeeritud kasumiaruanded).

2.3.2. Pakkuja tsiviilvastutus peab olema kindlustatud vähemalt 2 (kahele) miljonile kroonile. Pakkuja esitab kehtiva kindlustuspoliisi koopia.

2.4. Pakkuja kompetentsusele ja kutsepädevusele esitatavad tingimused ja nõutavad dokumendid:

2.4.1. Pakkuja peab olema viimase kolme aasta jooksul teostanud üld- ja/või teemaplaneeringuid vähemalt järgmises mahus: vähemalt 3 teostatud lepingut, kokku maksumusega vähemalt 10 (kümme) miljonit krooni (käibemaksuta). Pakkuja peab olema nimetatud tööd teostanud korrektselt ja hea tava kohaselt. Pakkuja esitab lisa 1 vorm VI kohase teostatud sarnaste planeeringute loetelu. 

2.4.2. Pakkuja peab olema teostanud varasemad sarnased tööd korrektselt ja hea planeerimis-, projekteerimis- ja ehitustava kohaselt – esitada viimase kolme aasta jooksul teostatud sarnaste tööde nimekiri maksumuse ja tellija kontaktandmed äranäitamisega, samuti tõendus selle kohta, et tööd teostati korrektselt. Samasugused andmed tuleb esitada ka keskkonnamõjude strateegilise hindamise kohta.
2.4.3. Pakkujal peab olema planeeringu teostamiseks pädev töögrupp, sh kõrgharidusega projektijuht vähemalt 5 (viie) aastase töökogemusega planeerimise projektide juhtimise alal, kes on viimasel 5 (viiel) aastal koostanud vähemalt 3 (kolm) üld- ja/või teemaplaneeringut asulatingimustes. Pakkuja esitab projektijuhi CV lisa 1 vormi IV kohaselt. Pakkuja esitab andmed kavandatava töögrupi koosseisu kohta: nimed, eriala, töökogemus.

2.4.4. Pakkujal peavad olema planeeringu koostamiseks järgmised spetsialistid:
1) ekspert, kes on arhitekt või muu vastava eriala kõrgharidusega spetsialist (Planeerimisseadus § 13 lg1) ning ta on viimasel 5 (viiel) aastal koostanud vähemalt 3 (kolm) üld- ja/või teemaplaneeringut asulatingimustes Eestis;
2) ekspert, kellel on omandatud riiklikult tunnustatud kõrgharidus või sellele vastava välisriigi kvalifikatsioon valdkonnas, mille keskkonnamõju ta soovib hinnata. Omab vähemalt kolmeaastast töökogemust valdkonnas, mille keskkonnamõju ta soovib hinnata, on läbinud strateegilise planeerimise alase koolituse vähemalt 40 tunni mahus ja sooritanud eksami positiivse tulemusega, tunneb keskkonnamõju strateegilise hindamise põhimõtteid, protseduuri ja hindamisega seotud õigusakte (Keskkonnamõju hindamise ja kekskkonna juhtimissüsteemi seaduse § 34 lg3) ning ta on vähemalt 3 (kolmel) objektil osalenud keskkonnamõju hindamise eksperdirühma töös. Pakkuja esitab PKD lisa 1 vorm IV kohase CV kõigi antud punktis nimetatud ekspertide kohta. Pakkuja esitab nimetatud ekspertide nõutavat kõrgharidust tõendava dokumendi koopia.

2.4.5. Pakkuja, kes kavatseb tööde teostamiseks kasutada allhankijaid, esitab allhankijate nimed ja registrikoodid, näidates ära allhankija teostatavate tööde osad.

2.4.6. Pakkuja poolt koostatud ja esitatud kinnitused, tõendused ja muud dokumendid peavad olema varustatud Pakkuja rekvisiitidega ja allkirjastatud Pakkuja seadusliku või volitatud esindaja poolt.
3. Tehniline kirjeldus

3.1. Riigihanke tehniline kirjeldus on toodud PKD lisas 2. Samuti kuulub arvestamisele Narva Linnavolikogu 15.05.2008.a. otsusega nr 150 algatatud Narva linna üldplaneeringu ja keskonnamõjude strateegilise hindamise algatamise lähteülesanne.
3.2. Kõik riigihanke tehnilises kirjelduses olevad tehnilise spetsifikatsiooni kirjeldused sisaldavad klauslit “või samaväärne”. Kõik samaväärsed tooted/süsteemid peavad vastama vähemalt spetsifitseeritud nõuetele ülalpidamiskulude, kvaliteedi jne osas.

4. Hankelepingu tingimused

4.1. Hankeleping sõlmitakse edukaks tunnistatud pakkujaga.

4.2. Hankelepingu täitmise tähtaeg sõltub esitatud pakkumusest. Tähtaeg ei tohiks ületada 36 kuud.
5. Maksetingimused

5.1. Tasumine toimub vastavalt hankelepingus sätestatud tingimustele.

5.2. Pakkujale teenuse osutamise eest tasumine toimub peale hankelepingu sõlmimist, mille täpsem jaotus ja tasumise kord lepitakse kokku hankelepingu sõlmimisel. Kinnituseks lepingukohase töö teostamise kohta koostatakse kahepoolselt allkirjastatud tööde üleandmis-vastuvõtmisakt, mis on aluseks arve väljastamiseks. Pakkuja esitab arve Ostjale hankeperioodi jooksul osutatud teenuse eest.
6. Pakkumuse maksumuse esitamise struktuur ja rahaühik
6.1. Pakkuja esitab PKD lisa 1 vormi III kohase detailse hinnapakkumuse, näidates eraldi:

6.1.1. tehnilises kirjelduses toodud tööde loetelu järgi iga töö maksumuse käibemaksuta;

6.1.2. PKD punktis 6.1.1 nimetatud tööde kogumaksumuse käibemaksuta;

6.1.3. PKD punktis 6.1.1 nimetatud tööde kogumaksumuselt makstava käibemaksu;

6.1.4. PKD punktis 6.1.1 nimetatud tööde kogumaksumuse koos käibemaksuga.

6.2. Hinnapakkumune esitatakse Eesti kroonides.

6.3. Ostja kontrollib aritmeetiliselt üle esitatud hinnapakkumuse. Vigade ilmnemisel korrigeerib Ostja hinnapakkumuse võttes aluseks ühikuhinna. Korrigeeritud maksumus kooskõlastatakse pakkujaga.

7. Pakkumuse vormistamise keel

7.1. Pakkumine tuleb vormistada eesti keeles. Pakkumusele lisatud muud tutvustavad materjalid võivad olla ka inglise, saksa, soome või vene keeles.

8. Pakkuja esitatav lisainformatsioon ja -dokumendid

8.1. Juriidilisest isikust pakkuja esitab koos kvalifitseerimise dokumentidega PKD lisa 1 vormi VIII  kohase volikirja tema esindamiseks juhul, kui Pakkumusele pakkuja esindajana alla kirjutanud isik või isikud ei ole registrikaardi väljatrükile kantud isikud, kes omavad juriidilise isiku esindamise õigust.

8.2. Kui Pakkumuse esitavad mitu pakkujat ühiselt, peavad nad hankemenetluse ning hankelepingu sõlmimise ja täitmisega seotud toimingute tegemiseks volitama enda hulgast esindaja. Volikiri tuleb esitada koos ühise Pakkumusega.

9. Riigihanke tähtajad
9.1.     Pakkumiste esitamise tähtaeg on 18. august 2008.a. kell 15.00 Narva Linnavalitsus       
          Arhitektuuri- ja Linnaplaneerimise Amet kabinet 301.

9.2. Pakkumine peab olema jõus 90 päeva pakkumuste esitamise tähtpäevast arvates.

10. Pakkumuse tagatis

10.1. Pakkuja on kohustatud hankima krediidi- või finantseerimisasutuse garantii või tasuma ülekandega garantiisumma Narva Arhitektuuri- ja Linnaplaneerimise Ameti arveldusarvele nr. 10220034036014 Ühispangas.
10.2. Pakkumuse tagatis peab olema jõus vähemalt Pakkumuse jõusoleku tähtaja jooksul.

10.3. Pakkumuse tagatis kindlustab ostajale pakkuja poolt kohustuste  (RHS § 38 lg 1) täitmata jätmise korral kahjude täieliku või osalise hüvitamise. 

11. Pakkumuse kutse dokumentide väljastamine

11.1. Ostja väljastab PKD väljavõtmisel pakkujale kirjaliku tõendi Pakkumuse kutse dokumentide kättesaamise kinnitamise kohta, milles on märgitud ostja nimi, PKD väljavõtmise kuupäev ning pakkuja nimi, registrikood, riigihanke nimetus ja riigihanke registreerimisnumber (PKD lisas 1 vorm IX). Tõendi täidab pakkuja ise kahes eksemplaris ning ühe annab ostjale. Pakkumuse kutse dokumente võib väljastada ka e-posti teel. Pakkumuse kutse dokumentide väljastamisel e-posti teel tagastab pakkuja faksiga täidetud ja allkirjastatud kinnituse PKD väljastamise kohta (PKD lisas 1 vorm IX) ostjale faksi numbril 35 99051 või kinnitab kättesaamist e-posti aadressil: jana.kopezina@narvaplan.ee.  Erinevuste puhul paberkandja ja elektroonilise vormi vahel kehtib paberkandjal esitatud.

12. Pakkumuse vormistamine, esitamine ja muutmine

12.1. Pakkumine tuleb esitada paberkandjal köidetuna.

12.2. Kõik lehed, v.a reklaammaterjalid, peavad olema kinnitatud pakkuja esindaja allkirjaga.

12.3. Pakkumine, sh. lisad, koopiad, muud käesolevas pakkumiskutses nõutud dokumendid ja abimaterjalid tuleb esitada kirjalikult, kinnikleebitud pakendis, rakendades abinõusid, mis hajutaksid kahtluse pakkumise võimalikust eelnevat avamisest.

12.4. Parandused ja vahelekirjutused pakkumusdokumentides ei ole lubatud.

12.5. Pakkumune peab olema koostatud järgnevalt esitatud struktuuri kohaselt:

· tiitelleht;

· sisukord;

· PKD punktis 8.1 nimetatud volikiri, PKD lisa 1 vorm VII (vajadusel);

· PKD punktis 8.2 nimetatud volikiri, (vajadusel);

· PKD lisa 1 vormi II kohane riigihanke pakkuja kinnitus; 

· PKD punktis 2 nimetatud dokumendid nende nimetamise järjekorras (ühise Pakkumuse puhul kõigi partnerite kohta);

· PKD lisa 1 vormi I kohane pakkumune, sealhulgas lisa 1 vormi III kohane hinnapakkumine, sh;

I – informatsioon pakkuja kohta;

II – pakkuja hinnapakkumune vastavuses Pakkumuse kutse dokumentide tehnilise kirjeldusega

III - tööde teostamise kalendergraafik;
· Pakkumise tagatise olemasolu tõendav dokument.

· muu informatsioon

12.6. Pakkumine tuleb esitada kinnises pakendis ning 2 eksemplaris (1 originaal ja 1 koopia) ning, rakendades abinõusid, mis välistavad kahtluse pakendi võimalikust eelnevast avamisest. Pakkumuse originaali tiitellehele teha märge “Originaal” ja koopiale märge “Koopia”. Erinevuste esinemisel originaalis ja koopiates loetakse õigeks originaal.

12.7. Pakkumuse pakendile kanda järgmised kirjed:

· ostja nimi;

· ostja aadress;

· riigihanke nimetus;

· riigihanke registreerimisnumber;

· pakkuja nimi, registrikood ja aadress (soovi korral ka sidevahendite andmed);

· “PAKKUMINE”;

· “Mitte avada enne 18.08.2008.a kell 15.00”

12.8. Pakkumine tuleb esitada aadressil Narva Linnavalitsus, Peetri plats 2, 20308 NARVA, hiljemalt 18.08.2008 kell 15.00.
12.9. Ostja väljastab pakkumuse kättesaamisel pakkujale kirjaliku (allkirjastatud) tõendi, milles on märgitud ostja nimi, pakkumuse kättesaamise kuupäev ja kellaaeg ning Pakkumuse esitanud pakkuja nimi, registrikood, riigihanke nimetus ja riigihanke registreerimisnumber, ning märgib Pakkumuse pakendile pakkumuse kättesaamise kuupäeva ja kellaaja (PKD lisa 1 vorm VIII).

12.10. PKD punktis 12.8 nimetatud tähtajast hiljem saabunud pakkumusi arvesse ei võeta. Nende kohta väljastatakse tõend vastavalt PKD punktile 12.9 ning pakkumine tagastatakse pakkujale avamata kujul.

12.11. Pakkuja võib oma pakkumust muuta kuni PKD punktis 12.8 nimetatud tähtajani, esitades uue pakkumuse, mille pakendile on märgitud lisaks PKD punktis 12.7 nimetatule  märge “Muutmine”.

12.12. Ostja annab muudetud pakkumuse kättesaamisel pakkujale PKD punktis 12.9 nimetatud tõendi, mida on täiendatud märkega “Muutmine”, ning märgib pakkumuse pakendile pakkumuse kättesaamise kuupäeva ja kellaaja.

12.13. Pakkuja võib esitatud pakkumuse tagasi võtta, kusjuures sellekohane kirjalik teade tuleb esitada ostjale enne PKD punktis 12.8 nimetatud tähtpäeva.

12.14. Pakkuja kannab kõik pakkumuse ettevalmistamisega ning esitamisega seotud kulud.

12.15. Pakkuja võtab enda kanda pakkumuse ostjale õigeaegse üleandmise kogu riski, kaasa arvatud vääramatu jõu (force majeure) toime võimaluse.

12.16. Osaliste pakkumuste esitamine ei ole lubatud.

12.17. Pakkumuse variantide esitamine ei ole lubatud. 

12.18. Ostja ei vastuta nõuetekohaselt varustamata andmetega pakkumuse pakendi võimaliku sattumise eest valesse kohta ega pakkumuse enneaegse avamise eest.

13. Selgitused

13.1. Pakkumuse kutse ja PKD sisu kohta saab selgitusi kirjalikul pöördumisel: Jana Kopezina, Narva Arhitektuuri- ja Linnaplaneerimise Ameti projektide koordinaator, telefon 35 99251, faks 35 99051 , e-post: jana.kopezina@narvaplan.ee. Kirjalikuks pöördumiseks loetakse ka faksi numbril 35 99051 või e-posti aadressil:  jana.kopezina@narvaplan.ee edastatud pöördumised.

13.2. Ostja vastab esitatud küsimustele 3 tööpäeva jooksul selgituse saamise taotlusest arvates, edastades kirjalikud vastused koos küsimustega samaaegselt kõigile pakkujatele. Juhul, kui pakkujad on esitanud ostjale e-posti või faksi numbri, edastatakse vastused ka e-posti või faksi teel.

13.3. Ostja ei vastuta faksi või e-posti side toimimise eest.

14. Pakkumuste avamine

14.1. Pakkumuste avamine toimub aadressil Narva Linnavalitsus, Peetri plats 3, 20308, NARVA, Narva Linnavaitsuse saalis 18.08.2008.a. kell 15.00.
14.2. Pakkumuste avamisel avatakse pakkumused, mis on esitatud õigeaegselt, mida ei ole tagasi võetud ja mida ei ole avatud enne PKD punktis 14.1 nimetatud tähtaega (puuduvad eelnevad avamisjäljed), nende esitamise järjekorras, alustades kõige varem esitatust.

14.2.1. Juhul, kui pakkuja on muutnud oma pakkumust, esitades uue pakkumuse, mille pakendile on kantud märge “Muutmine”, avatakse pakkumus, mille pakendile on kantud märge “Muutmine”.

14.2.2. Juhul, kui pakkuja on esitanud mitu pakkumust, millest ühegi pakend ei kanna märget “Muutmine” või on esitanud mitu pakkumust, mille pakendid kannavad märget “Muutmine”, avab ostja pakkumuse, mis on esitatud ajaliselt kõige hiljem.

14.3. Pakkujal või tema esindajal on õigus osaleda pakkumuste avamisel. Pakkuja esindaja peab olema võimeline tõendama esindusõigust.

14.4. Pakkumuste avamisel kantakse pakkumuste avamisel osalejate nimed pakkumuste avamise protokolli.

14.5. Pakkumuste avamisel tehakse teatavaks pakkujate nimed, registrikoodid ja esitatud pakkumuste maksumused ning kontrollitakse esitatud dokumentide vastavust pakkumuse kutse dokumentides nõutud loetelule. Pakkumuste avamise kohta koostatakse pakkumuste avamise protokoll.

14.6. Ostja esitab pakkumuste avamise protokolli koopia kõigile pakkujatele kolme tööpäeva jooksul pakkumuste avamisest arvates.

14.7. Pakkumusi, mis on avatud enne PKD punktis 14.1 nimetatud tähtaega (avamisjälgedega pakkumused), pakkumusi, mida ei avatud PKD punktides 14.2.1 ja 14.2.2 sätestatud korras, ja pakkumusi, mis on tagasi võetud, ei võeta arvesse ning nende kohta tehakse protokolli vastav märge.

14.8. Pakkumused, mida ei võetud arvesse, tagastatakse pakkujatele.

15. Pakkujate kvalifikatsiooni kontrollimine

15.1. Ostja kontrollib pakkujate kvalifikatsiooni vastavust PKD punktis 2 ja pakkumuse kutses toodud tingimustele.

15.2. Ostja võib nõuda pakkujalt või taotlejalt kvalifikatsiooni tõendamiseks esitatud dokumentide sisu selgitamist või selgitamist võimaldavate andmete või dokumentide esitamist.

15.3. Ostja jätab pakkuja kvalifitseerimata, kui:

15.3.1. pakkuja või tema alltöövõitja on pankrotis või likvideerimisel, tema äritegevus on peatatud või ta on muus seesuguses seisukorras pakkuja asukohamaa seaduse kohaselt;

15.3.2. pakkuja või tema alltöövõitja suhtes on algatatud sundlikvideerimine või muu seesugune menetlus pakkuja asukohamaa seaduse kohaselt;

15.3.3. pakkuja või tema alltöövõitja ei ole täitnud riiklike ja kohalike maksude tasumise kohustusi;

15.3.4. jõustunud kohtuotsusega on tõendatud, et pakkuja on viimase kolme aasta jooksul jätnud nõuetekohaselt täitmata hankemenetluse tulemusena temaga sõlmitud hankelepingu;

15.3.5. pakkuja ei ole esitanud andmeid või dokumente, mida ostja on riigihangete seaduse alusel käesolevas PKD-s nõudnud;

15.3.6. pakkuja või tema alltöövõitja ei vasta tegutsemiseks vastavas valdkonnas õigusaktidega ette nähtud nõuetele või tema majanduslik seisund või tehniline kompetentsus ei vasta PKD-s esitatud tingimustele;

15.4. Ostja võib PKD punktides 15.3.5 ja 15.3.6 nimetatud juhtudel pakkuja kvalifitseerida, kui esitamata andmed või dokumendid on ostjale oluliste kulutusteta avaliku registri kaudu kättesaadavad või kui esitatud tingimustele mittevastavus on otsuse tegemisel väheoluline.

15.5. Ühise pakkumuse esitamise korral kvalifitseeritakse ühise pakkumuse esitanud pakkujad PKD-s toodud summeerimatute näitajate osas eraldi. Numbrilised näitajad summeeritakse, kusjuures summeerimisel saadav näitaja peab vastama PKD-s esitatud tingimustele.

15.6. Kui üks ühise pakkumuse esitanud pakkujatest ei kvalifitseeru, jäetakse kvalifitseerimata kõik ühise pakkumuse esitanud pakkujad.

15.7. Kvalifitseerimata jäetud pakkuja ei osale edasises hankemenetluses.

15.8. Ostja kõrvaldab pakkuja pakkumuselt, kui selgub, et pakkuja on esitanud valeandmeid või muud oluliselt eksitavat teavet, mis on otsuse tegemisel määrava tähtsusega, või võltsitud dokumente.

16. Pakkumuste vastavuse kontroll ja vastavaks tunnistamine

16.1. Ostja kontrollib esitatud pakkumuste vastavust PKD-s esitatud tingimustele.

16.2. Pakkumus tunnistatakse vastavaks, kui see on kooskõlas kõikide pakkumuse kutse dokumentides esitatud tingimustega.

16.3. Ostja võib pakkumuse tunnistada vastavaks, kui selles ei esine sisulisi kõrvalekaldumisi pakkumuse kutse dokumentides esitatud tingimustest.

16.4. Ostja lükkab pakkumuse tagasi, kui pakkumus ei vasta pakkumuse kutse dokumentides esitatud tingimustele. 

17. Kõikide pakkumuste tagasilükkamine

17.1 Ostjal on õigus lükata tagasi kõik pakkumused igal ajal enne hankelepingu sõlmimist.

17.2 Kõik pakkumused lükatakse tagasi, kui:

· Ükski pakkumune ei ole tunnistatud vastavaks;

· Kõik pakkumuste maksumused on hanke eeldatavast maksumusest ja ostja reaalsetest võimalustest nii palju suuremad, et hange ei ole sellise maksumusega ostjale vastuvõetav.

17.3 Teade kõikide pakkumuste tagasilükkamise kohta edastatakse kohe kõigile pakkujatele, kellele PKD väljastati. Ostja peab igale pakkujale tema nõudel teatama kõikide pakkumuste tagasilükkamise alused.

18. Pakkumuste võrdlemine ja hindamine

18.1. Ostja võrdleb ja hindab kõiki pakkumusi, mida ei ole tagasi lükatud.
18.2. Ostja võrdleb ja hindab pakkumisi PKD punktis 6.1. nimetatud kogumaksumuse alusel. Edukaks tunnistatakse pakkumine, mille kogumaksumus on madalaim, mille tööde teostamise ajagraafik on optimaalseim ning kelle meeskond on pädevaim (võrreldakse teostatud analoogsete tööde nimekirja ja sisu).
Lisa 1. Pakkumusvormid.

Vorm I. Pakkumuse vorm

Ostja: NARVA LINN
Riigihange

NARVA LINNA ÜLDPLANEERINGU JA KESKKONNAMÕJUDE STRATEEGILISE HINDAMISE KOOSTAMINE

RIIGIHANKE REGISTREERIMISNUMBER: ______

PAKKUMINE

	Pakkuja nimi:
	


I. PAKKUJA

1.
Andmed

1.1. Üldandmed pakkuja kohta

	
	Juriidilise isiku nimi, kes esitab pakkumuse
	Päritolu

	Pakkuja / 

Ühise pakkumuse volitatud esindaja (juhtpartner)
	
	

	Ühise pakkumuse partner 1*
	
	

	Ühise pakkumuse partner 2*
	
	

	.............
	
	


*kustutada või lisada vajalikud read ühispakkumuse korral kõikide partnerite näitamiseks. 

1.2. Detailne informatsioon pakkuja kohta (ühise pakkumuse korral täidab volitatud esindaja)

	Täielik ametlik nimi 

(ärinimi):
	

	Käibemaksukohustuslase registreerimisnumber 

(vajaduse korral):
	

	Juriidiline aadress:
	

	Postiaadress:
	

	Kontaktisik käesoleval pakkumusel:
	

	Telefon:
	

	Faks:
	

	Elektronposti aadress:
	

	Kodulehekülg:
	


2.
Pangaandmed

Pank peab asuma riigis, kus pakkuja on registreeritud.

	Kontoomaniku nimi:
	

	Pangakonto number:
	

	Panga nimi:
	

	Panga aadress:
	

	Allakirjutanu/allakirjutanute nimi/nimed:
	

	Allakirjutanu/allakirjutanute ametikoht/ametikohad:
	


Lisa 1. Vorm II.  Pakkuja kinnitus 

Ostja nimi: Narva linn
Riigihanke nimetus ja registreerimisnumber: Narva linna üldplaneeringu ja keskkonnamõjude strateegilise hindamise koostamine reg.nr __________ 
1. Käesolevaga kinnitame, et me ei ole pankrotis ega likvideerimisel, meie äritegevust ei ole peatatud ning me ei ole ka muus seesuguses seisukorras oma asukohamaa seaduste kohaselt. Samuti ei ole me makseraskustes, meie vara ei ole sekvestreeritud ning meie vastu ei ole algatatud likvideerimismenetlust ega tehtud pankrotiotsust asukohamaa seaduste kohaselt.

2. Kinnitame, et oleme tutvunud pakkumuse kutse dokumentidega ning nende lisadega ja kinnitame, et nõustume täielikult ostja  esitatud tingimustega.

3. Kinnitame, et vastame täielikult pakkumuse kutses esitatud kvalifitseerimistingimustele ning meil on kõik võimalused ja vahendid eelnimetatud riigihanke teostamiseks.

4. Pakume ennast teostama eelnimetatud riigihanget ning nõustume kõrvaldama kõik puudused nende esinemise korral, lähtudes esitatud kvaliteedinõuetest.

5. Kinnitame, et kõik käesolevale pakkumusvormile lisatud dokumendid moodustavad meie pakkumuse osa.

6. Kinnitame, et lisatud hinnapakkumune on nõuetekohaselt täidetud. Saame aru, et hinnapakkumuse mittenõuetekohase täitmise puhul lükatakse meie pakkumune tagasi kui pakkumuse kutse dokumentidele mittevastav.

7. Käesolev pakkumune on jõus 90 päeva, alates pakkumuste esitamise tähtpäevast.

8. Kinnitame, et hankelepingu sõlmimisel hangime vastutuskindlustuse lepingu.

9. Mõistame, et ostja ei ole seotud kohustusega aktsepteerida temale laekunud madalaima hinnaga pakkumust. Aktsepteerime ostja õigust lükata tagasi kõik pakkumused pakkumuse kutse dokumentides kirjeldatud juhtudel.

10.  Kinnitame, et oleme viimase kolme aasta jooksul täitnud nõuetekohaselt kõik riigihangete teostamiseks sõlmitud hankelepingud. (Kui pakkuja ei ole sõlminud  riigihangete teostamiseks hankelepinguid: Kinnitame, et me ei ole viimase kolme aasta (2004–2006) jooksul riigihangete teostamiseks hankelepinguid sõlminud.)
11. Kinnitame, et meile on antud võimalus saada täiendavat informatsiooni pakkumuse kutse dokumentide sisu kohta, oleme tutvunud pakkumuse objektide ja tsoonidega. Kinnitame, et esitatud informatsioon on piisav, et teostada riigihanke objektiks olev töö.

Kuupäev: ____________

_____________ __________________ __________________

(allkiri)
(esindaja nimi)
(amet)

Volitatud sellele pakkumusele alla kirjutama _________________________ nimel

Lisa 1. Vorm III. TEHNILISELE KIRJELDUSELE VASTAV HINNAPAKKUMUNE
	NR
	TÖÖDE KIRJELDUS
	SUMMA (kr)

	1
	Üldplaneeringu koostamine
	

	1.1...
	(lisada kululiigid lahtikirjutatult)
	

	
	
	

	PAKKUMUSE MAKSUMUS KOKKU KÄIBEMAKSUTA
	

	Käibemaks 18%
	

	PAKKUMUSE MAKSUMUS KOKKU KOOS KÄIBEMAKSUGA
	


Märkus: Pakkumuse hind sisaldab ka nende tööde tegemise kulusid, mis ei ole otseselt kirjeldatud pakkumuse kutse dokumentides ega näidatud detailses hinnapakkumuses, kuid mille tegemine on vajalik Ostja eesmärgi saavutamiseks. Kõik sellised tööd oleme nõus teostama ilma pakkumuse hinda muutmata.

Kinnitame, et teostame detailses hinnapakkumuse toodud tööd pakutud hindadega ning meie pakkumuse maksumus kokku ilma käibemaksuta on _____________________________.

Pakkuja nimi: ______________

Kuupäev: ______________________

Allkiri: _______________

Lisa 1. Vorm IV. Projektijuhi CV vorm
CURRICULUM VITAE

Ametikoht hankelepingu täitmisel:

1.
Perekonnanimi:

2.
Eesnimi:

3.
Sünniaeg:

4.
Haridus:

	Haridusasutused:
	

	Ajaperiood:

Alates (kuu/aasta)

Kuni (kuu/aasta)
	

	Kraad:

Kutsetunnistus
	


5.
Keelteoskus (Märgi 1-5, kus 5 on kõrgeim hinne):

	Keel 
	Rääkimine
	Kirjutamine

	
	emakeel 
	

	
	
	

	
	
	

	
	
	

	
	
	


6. Kutsealastesse organisatsioonidesse kuulumine:

7. Muud oskused (nt arvutioskus jm):

8. Praegune töökoht:

9. Tööstaaž:

10. Töökogemused:

	Ajaperiood: alates (kuu/aasta) kuni (kuu/aasta)
	

	Asukoht
	

	Ettevõte / organisatsioon
	

	Amet
	

	Töökirjeldus
	


Allkiri: ________________________
Lisa 1. Vorm V. Kinnitus maksude tasumise kohta
Ostja nimi: Narva linn
Riigihanke nimetus ja registreerimisnumber: Narva linna üldplaneeringu ja keskkonnamõjude strateegilise hindamise koostamine, reg.nr __________

Käesolevaga kinnitame, et oleme täitnud kõik oma kohustused riiklike ja kohalike maksude osas. Anname nõusoleku vastava järelepärimise tegemiseks Maksu- ja Tolliametile või muule õiguspädevale institutsioonile.

Meie kolme viimase aasta oma töötajate eest tasutud sotsiaalmaks (asukohamaa sotsiaalkindlustusmaks) oli järgmine:

	Aasta
	Sotsiaalmaks kroonides

	2005

	

	2006

	

	2007

	


Märkused: ______________________________________________________

Kuupäev: ______________________

Nimi: ______________________

Allkiri _____________________

Lisa 1. Vorm VI. Teostatud tööde loetelu
Ostja nimi: Narva linn
Riigihanke nimetus ja registreerimisnumber: Narva linna üldplaneeringu ja keskkonnamõjude strateegilise hindamise koostamine, reg.nr __________

Meie poolt aastatel ____________ teostatud sarnaste planeeringute loetelu. Sarnane planeering on detail- ja/või üld- ja/või teemaplaneering asulatingimustes.

	Jrk. nr.
	Tellija nimi, kontaktandmed
	Teostatud tööd
	Aasta(d)
	Maksumus
	Riigihange (jah/ei)

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	


Märkused: ___________________________________________________

Kuupäev: ______________________

Nimi: ______________________

Allkiri _____________________

Lisa 1. Vorm VII. Volikiri
Ostja nimi: Narva linn
Riigihanke nimetus ja registreerimisnumber: Narva linna üldplaneeringu ja keskkonnamõjude strateegilise hindamise koostamine, reg.nr __________

Käesolevaga volitab ___________ (pakkuja nimi) ____________________ (volitaja nimi ja ametikoht) isikus _________________ (volitatava nimi, ametikoht) olema pakkuja ametlik esindaja ja allkirjastama pakkumust ülalnimetatud riigihankele.

Volitatava allkirjanäidis: ________________________

Volikiri on ilma edasivolitamise õiguseta.

Volikiri kehtib kuni ________________

Kuupäev: _________________

____________________ (volitaja allkiri)

____________________ (volitaja nimi ja ametikoht)

Lisa 1. Vorm VIII. Kinnitus pakkumuse esitamise kohta
Ostja nimi: Narva linn
Riigihanke nimetus ja registreerimisnumber: Narva linna üldplaneeringu ja keskkonnamõjude strateegilise hindamise koostamine, reg.nr __________

Käesolevaga ostja kinnitab, et on kätte saanud …………………………………………........... Pakkuja (nimi, registrikood) poolt esitatud pakkumuse. 

Kuupäev: ______________________ (täidab Ostja)
Kellaaeg: _______________________(täidab Ostja)
Ostja esindaja: 

Esindaja nimi ja allkiri: _____________________

 Lisa 1. Vorm IX. Kinnitus PKD väljastamise kohta
Ostja nimi: Narva linn
Riigihanke nimetus ja registreerimisnumber: Narva linna üldplaneeringu ja keskkonnamõjude strateegilise hindamise koostamine, reg.nr __________

Käesolevaga kinnitame, et oleme kätte saanud kõik hanke dokumendid ning nende lisad täies mahus. 

Kuupäev: ______________________

Pakkuja nimi ja registrikood: ______________________________________________________

Pakkuja aadress, telefon ja faksi number: ____________________________________________

Esindaja nimi ja allkiri: _____________________

Lisa 2. Riigihanke tehniline kirjeldus

NARVA LINNA ÜLDPLANEERINGU JA KESKKONNAMÕJUDE STRATEEGILISE HINDAMISE KOOSTAMINE

Üldplaneeringu koostamise alus ja vajadus
Narva linna üldplaneeringu ja keskkonnamõjude strateegilise hindamise koostamise aluseks on Narva Linnavolikogu 15.05.2008.a. otsus nr 150

Narva linna üldplaneeringu ja keskkonnamõjude strateegilise hindamise algatamise ettepaneku on esitanud Narva LV Arhitektuuri- ja Linnaplaneerimise Amet. 

Narva linna üldplaneering koostatakse olemasoleva Narva linna üldplaneeringu 2000- 2012 (vastu võetud ja heaks kiidetud Narva Linnavolikogu poolt 28.11.2001.a. otsusega nr 92/ 49) uuendamiseks kuna olemasolev üldplaneering ei täida enam oma igapäevaseid vajadusi ja funktsioone. Samuti on olemasolevas üldplaneeringus määratlemata piirkonniti hoonete lubatud maksimaalsed kõrgused ning üldplaneering kajastab rohkem koostamise hetkeolukorda, kui olulisi tulevikku suunatud tegevusi. Puuduvad ka ettepanekud perspektiivsete parkide, väikeelamute, tööstusalade, probleemseteks saavate liiklussõlmede jne arendusalade väljatoomise kohta.   

Paljud detailplaneeringud toovad kaasa kehtestatud üldplaneeringu muutmise ettepaneku, mis omakorda viitab sellele, et linna üldplaneeringut on vaja ajakohastada. Samuti on olnud linna areng kiirem, kui eeldati olemasolevat üldplaneeringut väljatöötades.

Alates 2001 aastast on muutunud ka paljud õigusaktid, mida tuleb arvestada omavalitsuse arengusuundade määratlemisel ja üldplaneeringu tegemisel. Seega tingib ka õigusliku tausta muutumine uue üldplaneeringu koostamise.

Planeeringualaks on terve Narva linna haldusterritoorium, ca 8400 ha, mis koosneb 3 osast – Narva linn ise hõlmab 6204 ha (ilma veehoidla territooriumita) Kudruküla linnaosa ja aiandusühistud „Olginski“ ja „Berjozka“. Narva linn on tiheasustusega ala ning Eesti linnadest suuruselt kolmas.

Keskkonnamõju strateegiline hindamine on seaduse järgi kohustuslik.

ÜLDPLANEERINGU JA KESKKONNAMÕJUDE STRATEEGILISE HINDAMISE  KOOSTAMINE

Planeeringuala
Planeeringualaks on kogu Narva linna haldusterritoorium. Narva linn on tiheasustusega ala.

Üldplaneeringu eesmärgid
· Narva linna üldplaneeringu ülesandeks on tagada parim võimalik elukeskkond Narva linnas ning näha ette võimalused kogu linna tasakaalustatud ja säästvaks arenguks. 

· Narva linna üldplaneeringu eesmärk on linna territooriumi arengu põhisuundade ja tingimuste määramine, aluste ettevalmistamine detailplaneeringu kohustusega aladel ja juhtudel detailplaneeringu koostamiseks ning detailplaneeringu kohustuseta aladel maakasutus- ja ehitustingimuste seadmiseks. 

· Olemasolevat üldplaneeringut on vaja muuta ka reformimata riigimaade lihtsamaks munitsipaliseerimiseks. 

· Linna üldplaneering peab täitma planeerimiseaduse § 8 lõikes 3 sätestatud eesmärke:

· linna ruumilise arengu põhimõtete kujundamine,

· kavandatava ruumilise arenguga kaasneda võivate majanduslike, sotsiaalsete ja kultuuriliste mõjude ning looduskeskkonnale avalduvate mõjude hindamine ning selle alusel säästva ja tasakaalustatud ruumilise arengu tingimuste seadmine,

· maa- ja veealade üldiste kasutamis- ja ehitustingimuste määramine,

· miljööväärtusega hoonestusalade, väärtuslike põllumaade, parkide, haljasalade, maastike, maastiku üksikelementide ja looduskoosluste määramine ning nende kaitse- ja kasutustingimuste määramine ja seadmine,

· rohelise võrgustiku toimimist tagavate tingimuste seadmine,

· teede ja tänavate ning liikluskorralduse üldiste põhimõtete määramine,

· vajaduse korral eraõigusliku isiku maal asuva tee avalikult kasutatavaks teeks määramine teeseaduses sätestatud korras, 

· põhiliste tehnovõrkude ja trasside ja tehnorajatiste asukoha määramine,

· puhke- ja virgestusalade määramine,

· ranna ja kalda ulatuse ning ehituskeeluvööndi täpsustamine looduskaitseseaduses sätestatud korras,

· vajaduse korral ettepanekute tegemine kaitse alla võetud maa – alade ja üksikobjektide kaitserežiimi täpsustamiseks, muutmiseks või lõpetamiseks,

· vajaduse korral ettepanekute tegemine maa – alade ja üksikobjektide kaitse alla võtmiseks,

· üldiste riigikaitseliste vajaduste arvestamine ja vajaduse korral riigikaitselise otstarbega maa – alade määramine ning maakonnaplaneeringus määratud riigikaitselise otstarbega maa – alade piiride täpsustamine,

· muudest seadusest ja teistest õigusaktidest tulenevate maakasutus- ja ehitustingimuste kajastamine planeeringus.

· Linna üldplaneering peab tagama linna valmisoleku Euroopa Liidu erinevate struktuurifondide vahendite saamiseks kohaliku arengu projektide rahastamisel ja linna arengukavade edukaks realiseerimiseks. 

· Linna üldplaneeringuga antakse juhtnöörid linna paremaks edasiseks arendamiseks ning luuakse alused investeerimiskavade ja –plaanidega paremaks sidumiseks. Üldplaneeringuga valmistatakse ette alused ja seatakse tingimused edasiseks detailplaneeringute koostamiseks. 
· Üldplaneeringu eesmärk peab olema maakasutustingimuste seadmine, maksimaalse hoonestuse tiheduse ja kõrguse määramine piirkonniti. Samuti tuleb anda tulevikku suunatud ning praegust olukorda arvestav lahendus aiandusühistutele, kuivõrd aiandusühistute funktsioon on ajaga muutumas suvilarajoonidest aastarigselt elatavateks individuaalelamu rajoonideks.
· Üldplaneeringuga fikseerida ajutiste ehitiste (kioskite, paviljonide) lubatavad ehitusalad ning keelatud alad piirkonniti. 
· Narva linna üldplaneeringu koostamisel tuleb läbi viia keskkonnamõju hindamine vastavalt keskkonnamõju hindamise ja keskkonnajuhtimissüsteemi seadusele. Keskkonnamõju hindamise tulemused kuuluvad arvestamisele üldplaneeringu koostamise käigus.

 Üldplaneeringus käsitletakse:

1) ruumilise arengu põhimõtete kujundamine; 

· teha ettepanek maa-alade tsoneerimiseks; 

· määrata detailplaneeringute koostamise vajadus ja järjestus; 

· käsitleda tegevusi nii maakasutuse juhtfunktsioonide (elamumaa, ärimaa, tootmismaa, sotsiaalmaa, veekogude maa, transpordimaa, jäätmehoidlate maa, riigikaitse maa, kaitsealune maa ja muu), maakasutus peab sisaldama informatsiooni tehnilise infrastruktuuri hetkeolukorra kohta ja ettepanekuid olukorra parendamiseks; 

· määratleda maakasutuse arengusuunad ja võimalikud alternatiivvariandid maakasutuse juhtfunktsioonide kaupa; 

· teha ettepanekud maa-alade reserveerimiseks erinevateks otstarveteks; 

2) kavandatava ruumilise arenguga kaasneda võivate majanduslike, sotsiaalsete ja kultuuriliste mõjude ning looduskeskkonnale avalduvate mõjude hindamine ning selle alusel säästva ja tasakaalustatud ruumilise arengu tingimuste seadmine; 

· anda hinnang elanike soolis-vanuselise, tööhõive, hoonestusalade, puhkealade ja rohelise võrgustiku, looduskeskkonna, haridus- ja hoolekandeobjektidega varustatuse, olemasoleva liiklusskeemi ning tehnovõrkudega varustatuse olukorra kohta; 

· analüüsida olemasolevate elamupiirkondade tihendamise ning uute elamurajoonide rajamise vajadust ja tuua välja perspektiivne elanike arv piirkondades; 

· sätestada ehitamise üldised printsiibid (elamute projekteerimise reeglid, hoonestusreeglid perspektiivsetel elamualadel, äri- ja tööstushoonete projekteerimise põhimõtted); 

· planeeringuga anda hoonestuse põhitüübid piirkonniti, hoonestusalade korruselisuse vahemik, lubatav ehitusjoon tänavate/teede suhtes, piirkonna keskmine täisehitusprotsent; 

3) maa- ja veealadele üldiste kasutamis- ja ehitustingimuste määramine; 

· määratleda tsoneerimisest ja detailplaneeringu kohustusega alade määramisest tulenevad maakasutus- ja ehitustingimused; 

· määratleda piirkonna põhjavee kaitstusest tulenevad maakasutuspiirangud ja ehitustingimused;  

6) miljööväärtuslike hoonestusalade, väärtuslike põllumaade, parkide, haljasalade, maastike, maastiku üksikelementide ja looduskoosluste määramine ning nende kaitse- ja kasutamistingimuste seadmine; 

· teha ettepanekud väärtuslike maastike ja looduskoosluste kaitse- ja kasutamistingimuste seadmiseks, maa-alade ja üksikobjektide kaitse alla võtmiseks, kaitse alla võetud maa-alade ja üksikobjektide kaitserežiimi täpsustamiseks, muutmiseks või lõpetamiseks; 

· määrata miljööväärtuslikud piirkonnad; 

· täpsustada piiranguvöönd kaitse alla kuuluvatele objektidele; 

7) rohelise võrgustiku toimimist tagavate tingimuste seadmine; 

· anda hinnang rohelise võrgustiku olukorrale; 

· teha ettepanekuid rohelise võrgustiku toimimist tagavate tingimuste seadmiseks; 

· määrata rohelise võrgustiku piirangualad; 

8) teede ja tänavate, raudteede ja sadamate liikluskorralduse üldiste põhimõtete määramine; 

· anda hinnang teede, tänavate ja raudteede olemasolevale olukorrale ning liikluskorraldusele;

· teha ettepanekuid teede, kergliiklusteede, tänavate, raudteede ning liikluskorralduse olukorda puudutavates küsimustes; 

9) vajaduse korral eraõigusliku isiku maal asuva tee avalikult kasutatavaks teeks määramine 

teeseaduses sätestatud korras ; 

· anda hinnang olemasolevale olukorrale; 

· teha ettepanekuid eraõigusliku isiku maal asuvate teede avalikult kasutatavaks teeks määramiseks; 

10) põhiliste tehnovõrkude, trasside ja tehnorajatiste asukoha määramine; 

· kirjeldada olemasolevat olukorda ja anda sellele hinnang; 

· teha ettepanekud täiendavate tehnovõrkude trasside ja tehnorajatiste asukoha määramiseks; 

11) puhke- ja virgestusalade määramine; 

· anda hinnang olemasolevatele üldkasutatavatele puhkealadele, teha ettepanekuid nende arendamiseks; 

· teha ettepanekuid täiendavate üldkasutatavate puhkealade loomiseks või olemasolevate puhkealade territooriumide suurendamiseks, arvestades piirkonna elanike ja pindala suhet ning hoonestustüüpi; 

· analüüsida telklaagrite ja autokämpingute rajamise vajadust ning määrata vastavad piirkonnad 

12) ranna ja kalda piiranguvööndi ning ehituskeeluvööndi täpsustamine looduskaitseseaduses sätestatud korras;

· kirjeldada olemasolevat olukorda ja anda sellele hinnang; 

· kaaluda olemasolevate avalikus kasutuses olevate veekogude kallasradade ulatuse suurendamist, täpsustada katkematu kallasraja asukoht; 

13) vajaduse korral ettepanekute tegemine kaitse alla võetud maa-alade ja üksikobjektide kaitserežiimi täpsustamiseks, muutmiseks või lõpetamiseks; 

· täpsustada ja vajaduse korral määratleda vajalikud territooriumid vallas; 

· teha ettepanekuid kaitsetingimuste muutmiseks või lõpetamiseks; 

· täpsustada ehituskeeluvööndeid.

14) vajaduse korral ettepanekute tegemine maa-alade ja üksikobjektide kaitse alla võtmiseks; 

15) üldiste riigikaitseliste vajaduste arvestamine ja vajaduse korral riigikaitselise otstarbega maaalade määramine ning maakonnaplaneeringus määratud riigikaitselise otstarbega maa-alade piiride täpsustamine; 

16) ettepanekute tegemine linnakeskkonna kuritegevusriskide ennetamiseks planeerimise kaudu;

· selgitada välja kuritegevusriskiga piirkonnad, teha ettepanekuid kuritegevusriskide ennetamiseks; 

17) muude seadustest ja teistest õigusaktidest tulenevate maakasutus- ja ehitustingimuste kajastamine planeeringus; 

· määrata olulist keskkonnamõju omavatest objektidest lähtuva kahjuliku mõju ulatus ning seda leevendavad meetmed; 

· selgitada välja müravastaseid meetmeid vajavad tänavate, maanteede lõigud, teha ettepanekuid müravastaste meetmete rakendamiseks; 

· täpsustada veehaarete kaitsetsoonid; 

· täpsustada üksikobjektide sanitaarkaitsetsoonid; 

· esitada seadustest tulenevate kitsenduste koondskeem; 

18) põhjendatud vajaduse korral ettepaneku tegemine kehtestatud maakonnaplaneeringu (või maakonnaplaneeringu teemaplaneeringute) muutmiseks. 

19) esitada haldusterritooriumi piiride võimalikud muutmisettepanekud

20) analüüsida raudteede võrgustiku võimalikku mõju keskkonnale ning ette näha riskide maandamised 

21) analüüsida maanteede võrgustiku võimalikku mõju keskkonnale ning ette näha riskide maandamised 

22) analüüsida veekogude ja põhjavee režiimi võimalikku muutust seoses tööstuse (nt. kaevandamine, tehaste rajamine) alustamisega, lõpetamisega 

23) analüüsida tööstusalade arengu võimalikku mõju keskkonnale ning määratleda võimalike uute tööstusalade asukoht

24) Linna üldplaneering peab tagama linna valmisoleku Euroopa Liidu erinevate struktuurfondide vahendite saamiseks kohaliku arengu projektide rahastamisel ja linna arengukavade edukaks realiseerimiseks

Olemasolevad planeeringud, arengukavad ja muud dokumendid

· Riiklikud arengukavad,

· Ida- Virumaa maakonnaplaneering,

· Ida-Viru maakonnaplaneeringu teemaplaneering "Asustust ja maakasutust suunavad keskkonnatingimused"  ja „Ida- Virumaa sotsiaalne infrastruktuur“,

· Maakondlikud arengukavad,

· Ida- Virumaa arengustrateegia 2005 – 2013,

· Naaberomavalitsuste Vaivara valla ja Narva- Jõesuu üldplaneeringud,

· Narva linna veel kehtiv üldplaneering 2002 – 2012,

· Narva linna tööstuspiirkonna linna osa üldplaneering (koostamisel),

· Narva Vanalinna linnaosa üldplaneering (koostamisel),

· Narva linna Balti Elektrijaama Tuhavälja nr 2 tuulepargi olulise ruumilise mõjuga objekti asukoha valiku teemaplaneering,

· Narva linna arengukava 2008 – 2010,

· Narva arengustrateegia 2020,

· Narva munitsipaalelamufondi arengukava aastateks 2006 – 2009,

· Narva munitsipaalharidussüsteemi arengukava. (Narva munitsipaal- haridussüsteemi arengustrateegia aastani 2010. Narva munitsipaal- haridussüsteemi arenduse tegevuskava aastateks 2006 – 2009),

· Narva linna transpordi arengukava (koostamisel),

· Transiittranspordi liikumise kord Narva linnas,

· Narva linna haljastuse arengukava 2008 – 2014 (koostamisel), 

· Haljastuse arengukava I etapi projekteerimine,

· Narva linna haljastuse klassifikatsioon ja hooldusnõuded,

·   Kehtestatud detailplaneeringud.

· Ja muud olulise tähtsusega alusdokumendid.

Olemasoleva olukorra kirjeldus

· Narva linn, Eesti Vabariigi piirilinn, asub Ida-Virumaa maakonnas Eesti kirdepiiril, Narva jõe läänekaldal Tallinna – Peterburi maantee ja raudtee ääres. Narva linna läbib rahvusvaheline transiittee ja raudtee. Linna vanem osa paikneb Põhja-Eesti lavamaa serval iidses sillakohas, 14 km kaugusel Narva jõe suudmest, kus asub Narva- Jõesuu suvise puhkamiskohana. Linna pindala on 8400 ha.
· Olemasolevate elamumaade üldpindalaks on Narva linnas 1013 hektarit, sellest väikeelamud 769 hektarit ning korruselamumaad 244 hektarit.

Põhiliselt nõukogude perioodist pärinevate korruselamud paiknevad suures osas komplekssete mikrorajoonidena suuremate teede ja puiesteede – Tallinna mnt, Kreenholmi, Võidu ja Kangelaste prospektide ning Rahu ja Kerese tänava – vahelistel aladel. Peetri eeslinna piirkonnas ja Südalinnas on enamlevinud 1960-ndatel aastatel ehitatud korterelamud ja paljud nendest on halvas olukorras ning kõrge amortisatsiooniastmega.

Korruselamute aladel omakorda eristuvad mitmed miljööpiirkonnad. Nõukogude perioodi lõpus rajatud Pähklimäe rajoonis on valdavad üheksakordsed elamud, elamutevahelised õuealad on sageli haljastamata ning kasutusele võtmata. Peetri linnaosas on valdavaks hoonestustüübiks viiekorruseline paneelelamu. Omapärase arhitektuurse miljööpiirkonna moodustab Grafovi, Vaksali, 1. Mai ja Raudsilla tänavate vahele jääv kvartal madalate stalinistlike korruselamutega. Sarnane hoonestus on ka Kreenholmi linnaosa Uusküla tänava piirkonnas ja Gerassimovi-Kreenholmi-Haigla tänavate vahelisel alal. 

Väikeelamupiirkonnad asuvad reeglina linna peamistest liikumisteedest eemal – Narva-Jõesuu ja Rakvere tänava ääres. Väikeelamute osatähtsus on suurem raudteest lõuna poole jäävates linnaosades – Paemurrus ja Kreenholmis. Uuemaks väikeelamurajooniks on kujunemas Narva-Jõesuu ja Narva jõe vahele jäävad piirkonnad. Omalaadse piirkonna moodustab Kudruküla linnaosa, kus on kokku ligikaudu 4500 krunti 563 hektaril ja sel puudub igasugune teenindus- ja ärimaa.

Väikeelamute alla kuulub ka garaažiühistute maa, mida on Narvas kokku ligikaudu 10 hektarit (hoonealune pind). Garaažiühistud paiknevad enamjaolt elamupiirkondadest suhteliselt kaugel: linna lääneservas Kerese tänava lõpus ja Rahu tänava ääres, Siivertsi ja Pähklimäe linnaosade piiril, linna lõunaservas Balti Soojuselektrijaama juurdevoolukanali ääres. Kuid garaažiühistuid paikneb ka linnaruumiliselt väga väärtuslikes kohtades – Narva jõe kaldal ja Kalda tänava vahelisel alal, samuti mitmes kohas vanalinnas.

· Narva linna ümbritseb aiandusühistute vöönd. Kokku on aiandusühistutes ca  6869 krunti. Üldiselt on aiandusühistud üheilmelised. Aiandus- ja suvilaühistute üldmaad on Narva linnas ca 717 ha.
· Juhtfunktsioonina on Narva linnas ärimaad kokku ligikaudu 160 hektarit. Suhteliselt väike ärimaa hulk näitab ka teenindussfääri nõrka arengut.
Ärimaad on linnas koondunud peamiselt kolme tänava – linna läbiva transiittee Tallinna maantee, Puškini tänava ning Kreenholmi tänava äärde. Esmatasandil on välja kujunenud ärikeskused ka linnaosades. Pea täielikult puuduvad ärimaad vanalinnas. 

· Tootmismaid on Narva linnas ca 691 hektarit. Tootmismaad paiknevad eelkõige raudteest lõuna poole jäävates linnaosades, hõlmates ulatuslikke territooriume Joala ja Elektrijaama teede ning linna läänepiiri ja Elektrijaama tee vahelistes alades. Väiksemate maa-aladena esineb tootmismaad ka raudteest põhja poole, eelkõige Kadastiku ja Peetri eeslinna linnaosades. Siivertsi linnaosa jääb tootmismaana heitveepuhastusjaama territoorium. Tootmist koondati nõukogude ajal ka kesklinna, käesoleval hetkel on hakatud pidama läbirääkimisi tootmise kesklinnast välja viimiseks. 

Narva linna territooriumist ca viiendiku hõlmab enda alla Balti Soojuselektrijaam koos tuhaväljade ja settebasseinidega.

· Sotsiaalhoolekande asutused on peamiselt koondunud Narva kesklinna. Narvas on munitsipaalhaigla (SA Narva Haigla, Haigla 7), polikliinik (SA Narva Haigla polikliinik, Vestervalli tn 15) ja stomatoloogia polikliinik (Vestervalli tn 25) ja mitmed perearstikeskused.
· Ühiskondlike hoonete alust maad on Narva linnas ca 92 hektaril. Maa-alad, eelkõige haridusasutuste ja koolieelsete lasteasutuste (lasteaaedade) maad, paigutuvad üle terve linna. Kohaliku omavalitsuse ja valitusasutuste maad on koondunud Kesklinnas ja Joaorgu. Sotsiaalsfääri asutused on suures osas koondunud Kesklinna.
· Parkide ja haljasalade alla jäävad üldmaad moodustavad kokku 162 hektarit. Puiesteed ja pargid ääristavad peamiselt linna peamisi liikumisteid. Haljastusalade ja parkide osakaal on mõnevõrra suurem Kesklinna, Joaoru, Kreenholmi ja Siivertsi linnaosas, mõnevõrra väiksem Pähklimäe linnaosas Daumani tänava piirkonnas. Jõeäärne kallasrada on läbitav kuni Kreenholm Valduse territooriumini.
· Kalmistud paiknevad linna põhjaosas ja Siivertsi linnaosas ning on tänaseks ammendunud. Linnas asuvad ka ajaloolise tähtsusega kalmistud (Aleksandri kalmistu, Kreenholmi kalmistu, Saksa Johannese koguduse kalmistu). Probleem on olemasolevate kalmistutega kuna nendes ei ole enam vabu matmispaiku. 
· Samuti puudub Narva linnas lemmikloomade kalmistu. 
· Ühtlase võrgustikuna katavad linna ka peamiselt koolide spordiplatsid ja staadionid.
· Veekogude alust maad on kokku 2946 ha. Narva linna ümbritsevad kolmest küljest veekogud. Linnast 16 km kaugusel asub Soome lahe rand. Narva linnast lõunas asub Narva veehoidla ning mööda Narva linna idapiiri voolab Narva jõgi, mis on Soome lahest Peterburi maantee sillani laevatatav. Samuti on Narva linnas siseveekogudena mitmeid tiike.
· Narva linna territooriumil paikneb Narva jõe kanjoni maastikukaitseala. Kaitseala eesmärk on esindusliku alamordoviitsiumi paasi lõikunud Narva jõe kanjoni ja joaastangute kaitse. Joaastanguid on kaks, väiksem on ligikaudu 60 m laiune ning 3,5 m kõrgune, suurem 125 m laiune ja 6-6,5 m kõrgune. Järskude seintega kanjon jääb joast allapoole. Kuna joad on paisude tõttu kuivad, avaneb ulatuslik alam-ordoviitsiumi lubjakivide paljand. Kaitseala pindala on 14 ha.
· Narva linnas asub kaitsealune park Narva „Pimeaed“, mis on pargiala Narva endisel Viktoria bastionil (pindala 1,8 ha), kena vaatega Narva jõele.
· Samuti on Narva linnas Natura 2000 alad. 
· Narva linnas on autobussi- (aadress: Vaksali 25) ja raudteejaam (Vaksali 23). Bussiliinidega on Narva ühendatud maakondlike asulatega ja paljude teiste Eesti linnadega ning Sankt-Peterburgiga Venemaal. Raudteeühendus on Tallinna ja Venemaal Sankt-Peterburgi ja Moskvaga. 
Narva linna läbib Tallinna-Peterburi transiittee ning raudtee. Suuremateks linnasisesteks magistraalideks on linna tööstuslikku lõunaosa ning põhjaosa ühendavad Kreenholmi ja Kangelaste prospektid, Rahu ja Elektrijaama tänavad. Nimetatud tänavad omavad seetõttu ka suuremaid liikluskoormusi. 

Transpordimaad on Narva linnas 256 ha. Probleemiks on ka parkimiskohtade vähesus. Uueks probleemiks on tõusnud parkimiskohtade puudumine „magala rajoonides“ korterelamute umber.

· Narva linna joogiveeallikaks on Narva jõgi selle ülemjooksul. Vesi saabub puhastus-seadmetesse veehaardest, mis asetseb 26 km kaugusel linnast. Veehaardest tulev vesi läbib mikrofiltrid ja kontaktselitid. Paele filtrite läbimist vesi kloreeritakse. 
Narva linna territoorium on põhiliselt kanaliseeritud. Kanaliseerimata on põhiliselt suvilate rajoonid, kus heitvesi juhitakse kogumiskaevudesse. Narva Vesi AS tegeleb pidevalt ühepereelamute rajoonide kanaliseerimisega (ISPA). Narva linnas on enamuses ühisvoolne kanalisatsioon. Sadevete kanalisatsioon on linna lõuna osas. Ühisvoolse kanalisatsiooni heitveed juhitakse reoveepuhastusjaama (mehaaniline- ja bioloogiline puhastus), sadeveed puhastamata Narva jõkke. Osa ettevõtted omavad väljalaske Narva jõkke.  

AS Kreenholm Holding suunab Narva jõe kuiva sängi oma territooriumi sadeveed. Eesti ja Balti Elektrijaamadel on jahutusvee väljalasked Narva veehoidlasse.
· Narva linna gaasitorustikku on rajatud aastast 1963. Praegu on gaasitorustiku pikkus 84,7 km ja Narvas on 18 gaasijaotusjaama.
· AS-i Narva Soojusvõrk omandis on 23 km soojustrasse, lisaks rendib aktsiaselts 45,5 km trasse AS-lt Narva Elektrijaamad. Samaaegselt hooldab firma 3,6 km AS-i Narva Elektrijaamad bilansil olevat aurutorustikku. Soojusmajanduses kasutatakse üht pumbamaja ning 7 segapumbamaja, mille abil varustatakse soojusega 79 objekti. Soojusvõrkude aastased kaod on umbes 19%.
· Narva linnas edastab ja jaotab võrgu kaudu elektrienergiat VKG Elektrivõrgud OÜ. Elektrivarustus toimub õhu- ja kaabliliinide kaudu pingedel 110 kV, 35 kV, 10 kV, 6 kV ja 0,4 kV.
Linna elektrivarustus toimub läbi 5 kõrg- ja keskpinge sõlmalajaama:
· Peaalajaam 110/35/ 6 kV trafodega 2x40000 KVA (linna lääneosa toide)

· Kreenholmi alajaam110/35/10/6 kV trafodega 2x31500 kVA + 2x5600 kVA.

· Linn (lõunaosa) põhiliselt saab toidet pingel 6 kV (trafod 2x5600 kVa) ja Kreenholm pingel 10 kV(trafod 2x31500 kVA). Peale selle Kreenholm saab toidet Joala 110/10 kV trafodega 2x25000 kVA alajaamast, mis kuulub Kreenholmile 

· NEMK alajaam trafodega 2x16000 kVA (Nakro piirkond)

· Narva alajaam 35/6 kV trafodega 2x16000 KVA (linna kesk- ja ida osa)

· Põhja alajaam 35/10/6 kV trafodega 2x6300 KVA. (linna põhja osa)

· Narva linnas on kokku jäätmehoidla maad ca 1500 hektarit, millest suure osa moodustavad tuhaväljad. Tuhaväljadele lisanduvad vanad prügilad Pähklimäe linnaosas linna piiril ja tuhaväljade loodeküljes (Narva prügila, suleti 2005. aastal). Linna põhjaosas on veepuhastusjaam ja endised Kreenholmi Manufaktuuri settebasseinid.
· Riigikaitsemaaks on linnas peamiselt tollipiirkonnad, kokku on riigikaitsemaad 14 ha. 
Narva linnas asuvad Ida politseiprefektuuri Narva politseiosakond (aadress: Vabaduse 5) ja Ida-Viru Päästeameti Narva osakond (tuletõrje, päästeamet, häirekeskus aadress: Vahtra 3).

Aadressil Vestervalli 7 asub Kirde Tolliinspektuur ja Narva tollipunkt. Narva tollipunkti maantee tollipunkt asub aadressil Peterburi 1 ja raudtee tollipunkt Vaksali 17.

· Linna territooriumil on ca 1600 ha metsa, millest 590 ha on vormistatud riigi omandisse.

· Kõigi Narva Linnavolikogu poolt vastu võetud ja kehtestatud detailplaneeringute kohta on võimalik infot saada Narva Arhitektuuri- ja Linnplaneerimise Ameti kodulehel Internetis (http://www.narvaplan.ee.).

Töö koosseisule esitatavad nõuded

1) Üldplaneeringu põhilahenduse aluskaardina kasutada Eesti põhikaarti Narva linna territooriumi kohta 1:10 000.

2) Narva linna üldplaneering tuleb koostada, avalikustada, kooskõlastada ja vormistada vastavalt Planeerimisseadusele. Planeeringu koostamise käigus tuleb korraldada mitmeid lahenduste tutvustusi ja avalikke arutelusid, vajadusel luua erinevate huvigruppide töögruppe. 

3) Üldplaneeringu koostamisel võtta arvesse keskkonnamõju trateegilise hindamise tulemusi.

4) Üldplaneeringus peavad olema esitletud vastavalt tekkivatele vajadustele erineva iseloomuga teemakaardid. 

5) Käesoleva üldplaneeringu koostamisega samaaegselt tuleb läbi viia keskkonnamõju strateegiline hindamine. Heakskiidetud KSH aruanne tuleb esitada planeeringu koosseisus. 

6) Kaardimaterjal peaks andma ülevaate järgnevast: 

· asustus, piirid 

· rahvastik 

· üldkasutatavad puhke- ja virgestusalad 

· haridus-, kultuuri-, spordi- ja sotsiaalhoolekandeasutused 

· kaitsealused objektid ja kultuurimälestised 

· piirangu- ja kaitsevööndid 

· hoiu- ja kaitsemetsad, väärtuslikud maastikud ja looduskooslused 

· maavarade ja maa-ainese maardlad 

· turismiobjektid 

· liiklusskeemid 

· maakasutuskitsendused 

· veealad, rannad ja kaldad 

· veekogude kallaste üldised kasutus- ja ehitustingimused 

· eriotstarbelised objektid (jäätmete ladustamispaigad, puurkaevud, veehaarded, puhastusseadmed, kalmistud jmt.) 

· teede- ja tänavatevõrk, raudteedevõrk 

· olemasolev ja perspektiivne trasside maa-ala 

· olemasolev ja perspektiivne vee- ja kanalisatsioonivarustus 

· detailplaneeringute koostamise järjekord 

· lisaks volikogu otsusega sätestatud nõutav kaardimaterjal

Nõuded üldplaneeringu kooskõlastamiseks

Narva linna üldplaneering kooskõlastatakse vastavalt Planeerimisseadusele ja Narva linna õigusaktidele, sealhulgas kooskõlastatakse:

· Ida-Virumaa Päästeteenistusega,

· Ida-Virumaa Tervisekaitsetalitusega,

· Narva Linnavalitsuse Linnavara- ja Majandusametiga,

· Arenduse ja Ökonoomika Ametiga,

· Narva Linnavalitsuse Arhitektuuri- ja Linnaplaneerimise Ametiga,

· Keskkonnaministeeriumi, Maa-Ametiga;

· Ida- Viru Maavalitsusega,

· Ida-Viru Keskkonnateenistusega,

· Piirivalveametiga,

· Muinsuskaitseametiga,

· Planeeringualasse jäävate ja seda teenindavate tehnovõrkude valdajajatega.

· Maanteeameti ja Viru Teedevalitsuse Ida-Viru osakonnaga 

· Kaitseministeeriumiga

· Riigimetsa majandamise keskusega

· Lennuametiga 

· piirnevate valdade ning Narva-Jõesuu linnaga

· AS Eesti Raudtee

· AS Eesti Energia 

· AS Eesti Põlevkivi

· AS Eesti Gaas

· AS Narva Elektrijaamad

NB ! Pakkuja peab arvestama tööde käigus tekkivate võimalike lisakooskõlastustega kaasnevate kuludega. 

Üldplaneeringu esitamine

Lõplik üldplaneeringu projekt koos nõutavate kooskõlastustega esitada Narva Linnavalitsuse Arhitektuuri- ja Linnaplaneerimise Ametile kuues (6) eksemplaris paberkandjal ja ühes eksemplaris elektronkandjal (seletuskiri – rtf, pdf; joonised –  dwg või dxf ning pdf) kehtestamiseks.

